CELEX: C2004/217/53
Language: da
Date: 2004-08-28 00:00:00
Title: Sag T-239/04: Sag anlagt den 11. juni 2004 af Den Italienske Republik mod Kommissionen for De Europæiske Fællesskaber

28.8.2004   
            
            
               DA
            
            
               Den Europæiske Unions Tidende
            
            
               C 217/30
            
         Sag anlagt den 11. juni 2004 af Den Italienske Republik mod Kommissionen for De Europæiske Fællesskaber
   (Sag T-239/04)
   (2004/C 217/53)
   Processprog: italiensk
   Ved De Europæiske Fællesskabers Ret i Første Instans er der den 11. juni 2004 anlagt sag mod Kommissionen for De Europæiske Fællesskaber af Den Italienske Republik ved avvocato dello Stato Danilo Del Gaizo.
   Sagsøgeren har nedlagt følgende påstande:
   
               —
            
            
               Den anfægtede beslutning kendes ugyldig.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Denne sag er anlagt til prøvelse af Kommissionens beslutning C(2004)930 endelig udgave af 20. marts 2004 om procedure nr. C62/203 (ex NN 7/2003), som fandt det stridende mod fællesmarkedet, at Italien havde ydet statsstøtte på grundlag af hastetiltag på beskæftigelsesområdet, som Italien gennemførte ved lovdekret af 14. februar 2003, stadfæstet som lov nr. 81 af 17. april 2003. Sagsøgte fandt navnlig, at den pågældende støtteforanstaltning indeholder en økonomisk fordel for køberne af virksomheder i økonomiske vanskeligheder, som er undergivet et konkurssurrogat, med mindst 1 000 ansatte, og som inden den 30. april 2003 havde indgået en kollektiv aftale med Arbejdsministeriet med henblik på godkendelse af overførsel af arbejdstagere samt støtte for virksomheder i økonomiske vanskeligheder, som er undergivet et konkurssurrogat, og som havde mindst 1 000 ansatte og er genstand for overdragelsen.
   Til støtte for sagen gør den sagsøgende medlemsstat gældende,
   
               —
            
            
               at den pågældende støtte udgør en foranstaltning af generel karakter, der skal fremme beskæftigelsen, og at den som sådan ikke fordrejer eller truer med at fordreje konkurrencen, hvorfor den ikke udgør statsstøtte efter betydningen i artikel 87, stk. 1, i EF-traktaten,
            
         
               —
            
            
               at Kommissionens bedømmelse vedrørende støttens lovlighed modsiges af foranstaltningens tidsmæssige varighed, der er begrundet ved nødvendigheden af at imødegå en midlertidig situation præget af en alvorlig ledighedskrise, som det senere viste sig absolut nødvendig at imødegå, under anvendelse af proportionalitetsprincippet,
            
         
               —
            
            
               at der foreligger en tilsidesættelse af retningslinjerne for statsstøtte med henblik på redning og omstrukturering af virksomheder, i det omfang hvori, hvad angår salget af Ocean SpA til Brandt Italia, punkt 100 i disse retningslinjer udtrykkeligt henviser til ikke-anmeldt statsstøtte; det fastsættes, at Kommissionen skal undersøge støttens forenelighed med fællesmarkedet, hvilket gælder enhver støtte til redning og omstrukturering af virksomheder, der er blevet ydet uden Kommissionens tilladelse, og
            
         
               —
            
            
               at der foreligger tilsidesættelse af Kommissionens forordning (EF) nr. 2204/2002 af 12. december 2002 om anvendelse af EF-traktatens artikel 87 og 88 på statsstøtte til beskæftigelse (1), for så vidt som sagsøgte ikke har fundet den omhandlede støtteforanstaltning forenelig hermed.
            
         
      (1)  EFT L 337 af 13.12.2002, s. 3.